pot | huiskok
Kersie- en rum-poedingpotjie + tuisgemaakte boksievla
Ek het met hierdie resep huis toe gekom, nadat ek die poeding geproe het by Vioolsdrif se potjiekos-kompetisie. Daar was net iets baie spesiaals aan om dit te eet in die buitelug, op die oewer van die Oranjerivier.
In so ‘n ontspanne luim wil mens nie te veel bodder met fynproewerspoedings nie. Die kole is daar, die eetlus is daar en die potjie is daar. Volg my raad – maak die kondensmelk-boksievla. Dit proe soos vakansie, kamp en lekker tye.
Chris se Poedingpot – Kersie en rumpoeding
10 ml koeksoda
750 ml meelblom
250 ml botter
2 geklitste eiers
37,5 ml appelkooskonfyt
100 g gesnipperde glanskersies
100 g gekapte okkerneute
5 ml rum-essens
Los die koeksoda in die melk op. Sif die droë bestanddele saam. Klop botter en suiker tot li gen romerig en klop die geklitste eiers by. Meng die appelkooskonfyt, kersies, neute en geursel by. Voeg droë bestanddele en melk om die beurt by vrugtemengsel en meng goed.
750 ml kookwater
500 ml suiker
Gebruik no 3 pot of groter. Kook bestanddele vir die stroop 5 minute saam. Skep die deeg lepelsgewys in die stroop en bak ongeveer 1 uur in pot met deksel op oor matige hitte. Bedien met vla of roomys.
150 ml vlapoeier
1 liter kookwater
5 ml vanielje
Meng die vlapoeier en sout met ‘n bietjie water tot ‘n gladde pasta. Gooi die kookwater by en klits vinnig tot dit ‘n gladde dik mengsel vorm – dit word vinnig dik. Meng nou die vanielje en kondensmelk by. Klits goed. Laat afkoel of bedien warm.
Tags: braaivleis, glanskersies, kondensmelk, poeding, pot, potjie, potjiekos, Vioolsdrif, vla
Categories baking, erfeniskos, koek, kuierkos